છેલ્લા ૧ વર્ષથી ઈડર ગઢ બચાવો આંદોલન અહિંસક રીતે ચાલી રહ્યુ હતુ, અને રવિવારે અચાનક આગચંપી સુધી પહોંચી જતાં સમગ્ર શહેરમાં અંજપા જેવું વાતાવરણ સર્જાયુ છે, બીજી તરફ ઈડર પોલીસે માત્ર ખનન માફિયાઓની ફરીયાદ નોંધીને પરિસ્થિતિ વધારે તંગ બનાવી દીધી છે, જેના પણ શહેરમાં ઘેરા પ્રત્યાઘાતો પડયા છે, જેમની સામે ફરીયાદ નોંધાઈ તે લોકો આરએસએસ તેમજ રાજકીય પક્ષ સાથે જોડાયેલા હોવાથી ઠેર ઠેર મીટીંગોનો દોર શરૂ ગઈ ગયો છે, અને જો કોઈપણની ધરપકડ થાય તો પરિસ્થિતિ વધારે વણસવાની સંભાવના હોવાથી પોલીસ ખુબ જ ધીરજથી કામ કરી રહી છે.